
RASEINIŲ RAJONO KULTŪROS CENTRO 
KORUPCIJOS PREVENCIJOS 2026-2028 METŲ VEIKSMŲ PLANAS



I SKYRIUS 
BENDROSIOS NUOSTATOS

1. Raseinių rajono kultūros centro korupcijos prevencijos 2026-2028 m. veiksmų planas (toliau – Veiksmų planas) parengtas vadovaujantis Lietuvos Respublikos korupcijos prevencijos įstatymu, Lietuvos Respublikos Seimo 2022 m. birželio 28 d Nr. XIV-1178 nutarimu „Dėl 2022-2033 metų nacionalinės darbotvarkės korupcijos prevencijos klausimais patvirtinimo“, Lietuvos Respublikos specialiųjų tyrimų tarnybos direktoriaus 2021 m. gruodžio 28 d. įsakymu Nr. 2-283 „Dėl korupcijos prevencijos veiksmų planų, jų projektų ir planų įgyvendinimo vertinimo tvarkos aprašo patvirtinimo“, Lietuvos Respublikos viešųjų ir privačiųjų interesų derinimo įstatymu, korupcijos rizikos analizės atlikimo tvarkos aprašu ir kitais teisės aktais, reglamentuojančiais korupcijos prevencijos veiklą. 
2. Veiksmų plano tikslas – padėti vykdyti Raseinių rajono kultūros centro (toliau – Kultūros centras) administracijos antikorupcinę politiką, kurti korupcijai atsparią aplinką, sistemiškai ir koordinuotai šalinti korupcijos rizikos veiksnius, skatinti nepakantumą korupcijai. 
3. Veiksmų plano įgyvendinimo priemonių planas (toliau – Priedas) yra neatskiriama Veiksmų plano dalis, užtikrinanti jo įgyvendinimą. 
4. Veiksmų plane vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas. 
5. Veiksmų planas parengtas 3 metų laikotarpiui ir įgyvendinamas pagal Veiksmų plano įgyvendinimo priemonių planą. 

II SKYRIUS
APLINKOS ANALIZĖ 

6. Vykdant Kultūros centro 2023-2025 metų korupcijos prevencijos programą, patvirtintą 2023 m. sausio 12 d. Nr. TO-3 „Dėl 2023-2025 m. korupcijos prevencijos programos tvirtinimo“, buvo numatyta įgyvendinti 16 korupcijos prevencijos priemonių, visos įgyvendintos.
6.1. Pirmoji priemonė „Parengti ir patvirtinti 2023 m. Korupcijos prevencijos planą ir jo priemonių įgyvendinimo planą“ buvo įgyvendinta. Parengta ir patvirtinta 2023-2025 metų korupcijos prevencijos programa ir 2023-2025 metų korupcijos prevencijos programos priemonių įgyvendinimo planas.
6.2. Antroji priemonė „2023 m. Korupcijos prevencijos planą ir priemonių įgyvendinimo planą paskelbti įstaigos interneto svetainėje www.kulturoscentras.lt“ buvo įgyvendinta. 2023-2025 metų Korupcijos prevencijos programa ir priemonių įgyvendinimo planas paskelbti Kultūros centro interneto svetainėje www.raseiniukulturoscentras.lt/korupcijos-prevencija/.
6.3. Trečioji priemonė „Naujai įsidarbinusių darbuotojų supažindinimas su RRKC darbo tvarkos taisyklėmis“ buvo įgyvendinta. Naujai priimti darbuotojai supažindinami RRKC darbo tvarkos taisyklėmis.
6.4. Ketvirtoji priemonė „RRKC interneto puslapyje įdiegti reklamjuostę su nuoroda, kur kreiptis susidūrus su korupcija“ buvo įgyvendinta. Kultūros centro puslapyje įdiegta reklamjuostė su nuoroda, kur kreiptis susidūrus su korupcija.  
6.5. Penktoji priemonė „Tirti skundus, pranešimus, kitą gautą informaciją apie korupcinio pobūdžio pažeidimus“ buvo įgyvendinta. 2023 m. vasario 15 d. įsakymas Nr. TO-11 sudaryta ir patvirtinta nuolatinė korupcijos tyrimo komisija „Dėl nuolatinės korupcijos tyrimų kominijos sudarymo“. Programos įgyvendinimo laikotarpiu anoniminių piliečių skundų ir pranešimų apie korupcinio pobūdžio pažeidimus nebuvo gauta.
6.6. Šeštoji priemonė „Užtikrinti skaidrų ir racionalų viešųjų pirkimų organizavimą ir atlikimą“ buvo įgyvendinta. Programos įgyvendinimo laikotarpiu viešųjų pirkimų organizavimas ir vykdymas buvo vykdomas teisės aktų nustatyta tvarka.
6.7. Septintoji priemonė „Teikti rekomendacijas dėl interesų konflikto išvengimo nagrinėjant atitinkamus klausimus įstaigos darbuotojams“ buvo įgyvendinta. Rekomendacijos dėl interesų konflikto nuolat atnaujinamos Kultūros centro interneto svetainėje www.raseiniukulturoscentras.lt/korupcijos-prevencija/. Įdiegta informacijos apie pažeidimus teikimo sistema, už jos veikimą atsakingu paskirtas darbuotojas.
6.8. Aštuntoji priemonė „RRKC bendruomenės informavimas apie metinį biudžetą, patalpų nuomą, lėšų panaudojimą“ buvo įgyvendinta. Programos įgyvendinimo laikotarpiu du kartus per ataskaitinius metus Kultūros centro darbuotojai informuojami apie metinį įstaigos biudžetą, patalpų nuomos sąlygas, lėšų panaudojimą.
6.9. Devintoji priemonė „RRKC interneto svetainėje www.kulturoscentras.lt. skelbti informaciją apie savivaldybei priklausančio turto nuomą ir sąlygas“ buvo įgyvendinta. Informacija nuolat atnaujinama ir skelbiama Kultūros centro interneto svetainėje www.raseiniukulturoscentras.lt/paslaugos/.
6.10. Dešimtoji priemonė „Įgyvendinti informacijos apie pažeidimus RRKC teikimo tvarkoje numatytas priemones“ buvo įgyvendinta. Sukurta nuolat veikianti pranešimų apie pažeidimus sistema. 2019 m. rugsėjo 30 d. įsakymu  Nr. 25-V patvirtinta „Informacijos apie pažeidimus Raseinių rajono kultūros centre teikimo tvarka“, nustatanti informacijos pateikimo galimybes. Raseinių rajono kultūros centro direktoriaus 2019 m. rugsėjo 30 d. įsakymu Nr. (1.2.)KC1.2–25-V paskirtas atsakingas darbuotojas už Kultūros centro vidinio informacijos apie pažeidimus teikimo kanalo administravimą bei kompetentingo subjekto funkcijų vykdymą. Atsakingas asmuo teikia konsultacijas Pranešėjų apsaugos įstatymo įgyvendinimo klausimais. Programos įgyvendinimo laikotarpiu anoniminių piliečių skundų ir pranešimų apie korupcinio pobūdžio pažeidimus nebuvo gauta.
6.11. Vienuoliktoji priemonė „Įstaigos veiklą reglamentuojančių tvarkų, taisyklių, procedūrų priežiūra, darbuotojų informavimas“ buvo įgyvendinta. Nuolat vykdoma teisės aktų stebėsena. Darbuotojai informuojami pagal LR darbo kodekso nuostatas. Informacija skelbiama Kultūros centro interneto svetainėje www.raseiniukulturoscentras.lt/korupcijos-prevencija/.
6.12 Dvyliktoji priemonės „Nuolat pildyti Kultūros centro interneto svetainės skiltį „Korupcijos prevencija“, viešinti aktualią informaciją korupcijos prevencijos klausimais“ buvo įgyvendinta. Informacija nuolat atnaujinama ir įkeliama į Kultūros centro puslapį  www.raseiniukulturoscentras.lt/, skiltį „Korupcijos prevencija“. Ši priemonė yra tęstinė, nes informacijos teikimas visuomenei apie taikomas korupcijos prevencijos priemones yra reglamentuotas Lietuvos Respublikos korupcijos prevencijos įstatymu ir kitais teisės aktais.   Minėtoje interneto svetainės skiltyje skelbiamos korupcijos prevencijos priemonių įvykdymo ataskaitos, įvairi ir gyventojams naudinga informacija (nuorodos į teisės aktus, įvairias korupcijos prevencijos vykdančias institucijas ir pan.), taip pat kontaktai, kuriais gyventojai arba Kultūros centro darbuotojai gali pranešti apie galimus pažeidimus ar korupcinio pobūdžio nusikalstamas veikas. 
6.13. Tryliktoji priemonė „Informacijos apie viešuosius pirkimus skelbimas ir viešinimas internetinėje RRKC svetainėje“ buvo įgyvendinta. Informacija nuolat atnaujinama ir įkeliama į Kultūros centro puslapį  www.raseiniukulturoscentras.lt/, skiltį „Viešieji pirkimai“. Ši priemonė yra tęstinė, nes informacijos teikimas visuomenei apie taikomas korupcijos prevencijos priemones yra reglamentuotas Lietuvos Respublikos viešųjų pirkimų įstatymu ir kitais teisės aktais.   
 6.14. Keturioliktoji priemonė „Supažindinti kultūros centro darbuotojus su Korupcijos prevencijos planu ir priemonių planu“ buvo įgyvendinta. Darbuotojai informuojami pagal LR darbo kodekso nuostatas. Informacija skelbiama Kultūros centro interneto svetainėje www.raseiniukulturoscentras.lt/korupcijos-prevencija/.
6.15. Penkioliktoji priemonė „Dalyvauti mokymuose, seminaruose su rizikos vertinimo, šalinimo ar mažinimo temomis“ buvo įgyvendinta. Programos įgyvendinimo laikotarpiu Antikorupcijos nariai dalyvavo įvairiose paskaitose ir renginiuose: 
- 2023 m. o Kultūros centro darbuotojams dalyvavo nuotoliniuose mokymuose „Korupcijos samprata ir pasireiškimas Lietuvoje. Interesų konfliktai“, kuriuos organizavo LRSTT Antikorupcinis  švietimo skyrius.
6.16. Šešioliktoji priemonė „Skatinti korupcijos prevencijos iniciatyvas“ buvo įgyvendinta. Dalyvauta rajono savivaldybės organizuojamose antikorupcinėse akcijose bei kituose renginiuose.
7. Priemonės, kurios nebuvo numatytos 2023-2025 metų Korupcijos prevencijos programoje, tačiau reikšmingos, kuriant korupcijai atsparią aplinką:  
- 2024 m. spalio 24 d. Kultūros centro direktoriaus įsakymu Nr.TO-26 patvirtintas „Kultūros centro darbuotojų pareigų, kurias užimantys darbuotojai privalo deklaruoti privačius interesus, sąrašas“;
- 2024 m. gruodžio 4 d. Kultūros centro direktoriaus įsakymu Nr. TO-34 patvirtintas „Raseinių rajono kultūros centro antikorupcinio elgesio kodeksas“;
- 2025 m. kovo 25 d. Kultūros centro direktoriaus įsakymu Nr. TO-19 paskirtas nuolatinis atitikties pareigūnas, atsakingas už VTEK organizuojamų mokymų administravimą (priskyrimą, peržiūrėjimą, kūrimą), skirtų visiems Kultūros centre dirbantiems ir privačius interesus deklaruojantiems asmenims, bei rekomendacijų teikimą dėl Įstatymo nuostatų laikymosi.

III SKYRIUS
VEIKSMŲ PLANO TIKSLAI, UŽDAVINIAI IR VERTINIMO KRITERIJAI

8. Veiksmų planui įgyvendinti sudaromas Kultūros centro korupcijos prevencijos 2026−2028 metų veiksmų plano įgyvendinimo priemonių planas (toliau – Priedas), kuriame numatomos Veiksmų plano įgyvendinimo priemonės, jų vykdymo terminai, atsakingi vykdytojai, siekiami rezultatai bei įgyvendinimo vertinimo kriterijai. Kultūros centro korupcijos prevencijos 2026–2028 metų veiksmų plano įgyvendinimo priemonių planas yra neatskiriama  Veiksmų plano dalis.
9. Veiksmų plano tikslai:
9.1 užtikrinti kryptingą ir sistemingą korupcijos prevencijos priemonių įgyvendinimą, kontrolę ir rizikos veiksnių šalinimą Kultūros centre;
9.2. užtikrinti antikorupcinio elgesio standartų diegimą ir funkcionavimą.
10. Veiksmų plano uždaviniai:
10.1. užtikrinti korupcijos rizikų nustatymą ir valdymą; 
10.2. vykdyti veiksmingą interesų konfliktų prevenciją ir galimų pažeidimų kontrolę; 
10.3. užtikrinti Veiksmų  plano įgyvendinimo efektyvumą;
10.4. skatinti atvirumo ir pasitikėjimo RRKC visuomenėje didėjimą, užtikrinant skaidrią veiklą ir aktyvią komunikaciją.
11. Veiksmų plane nustatytų tikslų pasiekimas vertinamas pagal priede nustatytus priemonių įgyvendinimo vertinimo kriterijus.
12. Veiksmų plano uždavinių įgyvendinimas vertinamas pagal nustatytus laukiamo rezultato kriterijus. Už duomenų, reikalingų nustatyti, ar šie kriterijai pasiekti, surinkimą pagal kompetenciją atsako priede nurodyti vykdytojai. 

IV SKYRIUS
VEIKSMŲ PLANO ĮGYVENDINIMAS, STEBĖSENA, KEITIMAS, PILDYMAS, ATSAKOMYBĖ IR KONTROLĖ 

13. Veiksmų planas įgyvendinamas pagal priede pateiktas Veiksmų plano įgyvendinimo priemones.
14. Už Veiksmų plano įgyvendinimą atsakingas Kultūros centro direktorius.
15. Veiksmų plano įgyvendinimą Kultūros centre koordinuoja direktoriaus pavaduotojas.
16. Už konkrečių Veiksmų plano priemonių įgyvendinimą atsakingas paskirtas darbuotojas, pagal kompetenciją atsako nurodyti vykdytojai.
17. Veiksmų plano priede nurodyti vykdytojai:
17.1. įgyvendina priemones;
17.2. rengia ir teikia šių priemonių vykdymo ataskaitas. 
18. Veiksmų plano įgyvendinimo priemonių vykdytojai pasibaigus metams, ne vėliau kaip iki sausio 20 d., pateikia atsakingam už korupcijai atsparios aplinkos kūrimą, apibendrintą informaciją apie jiems priskirtų Veiksmų plano priemonių įgyvendinimo eigą, pasiektus rezultatus.
19. Su Veiksmų planu Kultūros centro administracijos darbuotojai supažindinami per dokumentų valdymo sistemą „Kontora“. 
20. Už korupcijai atsparios aplinkos kūrimą atsakingas asmuo apibendrina iš vykdytojų gautą informaciją apie priemonių įgyvendinimą, pasiektus rezultatus ir parengia Veiksmų plano priemonių įgyvendinimo ataskaitą ne vėliau kaip iki vasario 20 d. Informacija skelbiama Kultūros centro svetainėje.
21. Už korupcijai atsparios aplinkos kūrimą atsakingas asmuo, atsižvelgdamas į kintančias aplinkybes ir veiksnius, turinčius ar galinčius turėti įtaką Veiksmų plano priemonėms įgyvendinti, kartu su kotrolę vykdančiu darbuotoju vertina Veiksmų plano įgyvendinimo eigą ir veiksmingumą ir, atsiradus poreikiui, koreguoja ar pakeičia Veiksmų plane nurodytas priemones efektyvesnėmis ar racionalesnėmis, detalizuojant jų tikslus, vykdymo procesą ir vertinimo kriterijus.

V SKYRIUS
BAIGIAMOSIOS NUOSTATOS

22. Atsižvelgiant į teisės aktų pakeitimus, rekomendacijas, tyrimų rezultatus, Veiksmų plano įgyvendinimo ataskaitą ir kitas reikšmingas aplinkybes, Veiksmų planas gali būti keičiamas ir/ar papildomas Kultūros centro direktoriaus įsakymu, bet ne vėliau kaip likus 6 (šešiems) mėnesiams iki Veiksmų plano įgyvendinimo pabaigos. 
23. Su Veiksmų planu Kultūros centro darbuotojai supažindinami per dokumentų valdymo sistemą „Kontora“. 
24. Veiksmų planas ir įgyvendinimo ataskaita skelbiami Kultūros centro interneto svetainės www.raseiniukulturoscentras.lt skiltyje „Korupcijos prevencija“.
25. Rengiant naujo laikotarpio Veiksmų plano projektą, atsižvelgiama į ankstesnio laikotarpio Kultūros centro korupcijos prevencijos plano veiksmingumo ir (ar) poveikio vertinimo rezultatus. 
26. Veiksmų planas keičiamas, naikinamas ar stabdomas jo galiojimas Kultūros centro  direktoriaus įsakymu.
27. Kultūros centro direktorius teikia informaciją apie priemonių įgyvendinimą ir pasiektus rezultatus (esant poreikiui) steigėjui.


________________________






















Raseinių rajono kultūros centro
korupcijos prevencijos 2026-2028 m. veiksmų plano 
priedas 


RASEINIŲ RAJONO KULTŪROS CENTRO KORUPCIJOS PREVENCIJOS 2026-2028 METŲ
VEIKSMŲ PLANO ĮGYVENDINIMO PRIEMONIŲ PLANAS

	Eil. Nr.
	Priemonė
	Vykdytojas (-ai)
	Vykdymo laikas
	Laukiami rezultatai
	Priemonės įgyvendinimo vertinimo kriterijai

	1 TIKSLAS – užtikrinti kryptingą ir sistemingą korupcijos prevencijos priemonių įgyvendinimą, kontrolę ir rizikos veiksnių šalinimą Raseinių rajono kultūros centre (toliau – RRKC).


	[bookmark: _Hlk126930252]1 uždavinys. Užtikrinti korupcijos rizikų nustatymą ir valdymą.


	1.1.
	Korupcijos pasireiškimo tikimybės (toliau KPT) nustatymas, korupcijos rizikos veiksnių identifikavimas veiklos srityse, kuriose egzistuoja didelė KPT tikimybė bei korupcijos rizikos ir (ar) rizikos veiksnių mažinimo ar šalinimo priemonių siūlymas
	Už korupcijai atsparios aplinkos kūrimą atsakingas asmuo 

Viešųjų ryšių specialistas

	Kas 2-3 metai, atsižvelgiant į vieną ar kelis tuo metu skaidrumo prasme aktualius procesus
	Identifikuoti korupcijos rizikos veiksniai ir pasiūlytos priemonės nustatytoms korupcijos grėsmėms mažinti ar šalinti 
	Pateikta išvada dėl KPT nustatymo ir siūlymai dėl korupcijos rizikos valdymo ir (ar) rizikos veiksnių mažinimo ar šalinimo priemonių nustatymo.

	1.2.
		Atsparumo korupcijai lygio (toliau – AKL) nustatymas, įgyvendinant LR korupcijos prevencijos įstatymo 12 str. 



	Už korupcijai atsparios aplinkos kūrimą atsakingas asmuo

Viešųjų ryšių specialistas

	2026 m. IV ketv.
	Nustatyti, ar RRKC Administracija imamasi pakankamų veiksmų, kuriant ir įgyvendinant korupcijai atsparią aplinką, ir esant poreikiui, pateikti pasiūlymai dėl reikiamų priemonių įdiegimo. Stebimas AKL pokytis, siekiant išlaikyti arba pagerinti nustatytus rezultatus 
	Nustatytas atsparumo korupcijai lygis ir stebimas jo pokytis 

	1.3.
	Darbuotojams mokymų ir seminarų antikorupcijos temomis organizavimas
	Direktorius

Nuolatinis atitikties pareigūnas, atsakingas už VTEK organizuojamų mokymų administravimą
	2027 m. IV ketv.
	Tobulinti RRKC darbuotojų kompetencijas antikorupcinės aplinkos kūrimo srityje 
	Patobulintos RRKC darbuotojų kompetencijas antikorupcinės aplinkos kūrimo srityje

	2 uždavinys. Vykdyti veiksmingą interesų konfliktų prevenciją ir galimų pažeidimų kontrolę


	2.1. 
	Pareigų, kurias einantys asmenys privalo deklaruoti privačius interesus, sąrašo atnaujinimas ir jo paskelbimas Kultūros centro interneto svetainėje (įgyvendinat Vyriausiosios tarnybinės etikos komisijos rekomendacijas sąrašą skelbti viešai). 
	Už korupcijai atsparios aplinkos kūrimą atsakingas asmuo

Viešųjų ryšių specialistas

	2026 m. III ketv. 
	Atnaujintas RRKC pareigų, kurias einantys asmenys privalo deklaruoti privačius interesus, sąrašas. 
	Atnaujintas RRKC pareigų, kurias einantys asmenys privalo deklaruoti privačius interesus, sąrašas. Sąrašas paskelbtas Kultūros centro interneto svetainėje, sukuriant naują skiltį „Privatūs interesai“ su visa aktualia informacija  

	2.2.
	Pareigų, kurias einantys RRKC asmenys privalo deklaruoti privačius interesus, darbuotojų privačių interesų derinimo kontrolė ir priežiūra.  
	Už korupcijai atsparios aplinkos kūrimą atsakingas asmuo 

Viešųjų pirkimų specialistas

	Kasmet iki III ketv. ar kitu nurodytu laiku
	Pateikta informacija apie viešų ir privačių interesų deklaravimo savalaikiškumą ir galimus pažeidimus. 
	Atlikta RRKC pareigų, kurias einantys asmenys privalo deklaruoti privačius interesus, darbuotojų privačių interesų deklaracijų patikra, ne rečiau kaip kas pusmetį deklaruojantiems asmenims priminimas apie pareigą patikslinti ar atnaujinti privačių interesų deklaraciją. 

	3 uždavinys. Užtikrinti Veiksmų plano įgyvendinimo efektyvumą.  


	3.1.
	RRKC Korupcijos prevencijos veiksmų plano atnaujinimas, atsižvelgiant į reglamentuotos tvarkos pasikeitimus ar gautus pasiūlymus
	Už korupcijai atsparios aplinkos kūrimą atsakingas asmuo 
	Pagal poreikį 
	Atnaujintas/papildytas korupcijos prevencijos veiksmų planas.  

	Pasikeitus reglamentavimo tvarkai pakeistas ar papildytas Veiksmų planas. 
Gauti pasiūlymai išnagrinėti 100 proc. ir esant poreikiui pakeistas ar papildytas Veiksmų planas.

	2 TIKSLAS – užtikrinti antikorupcinio elgesio standartų kontrolę ir funkcionavimą.

	4 uždavinys. Skatinti atvirumo ir pasitikėjimo RRKC visuomenėje didėjimą, užtikrinant skaidrią veiklą ir aktyvią komunikaciją. 

	4.1.
	Atlikti RRKC darbuotojų ir  lankytojų nuomonės tyrimą
	Už korupcijai atsparios aplinkos kūrimą atsakingas asmuo; 

Viešųjų ryšių specialistas

	2028 m. 
	Išsiaiškinti RRKC darbuotojų ir lankytojų nuomonę apie antikorupcinės aplinkos kūrimą Kultūros centre. Tyrimo duomenys leis nustatyti problemines sritis, kuriant korupcijai atsparią aplinką. 
	Atliktas RRKC darbuotojų ir lankytojų nuomonės tyrimas, pateikti gauti rezultatai ir rezultatų apibendrinimas.  

